ประกาศกรมการค้าภายในประกาศกรมการค้าภายในเรื่อง การกำหนดหลักเกณฑ์และวิธีการรับรองมาตรฐานข้าวหอมมะลิบรรจุถุงจำหน่ายภายในประเทศ ตามที่กรมการค้าภายในได้ออกประกาศกรมการค้าภายในเรื่อง การรับรองมาตรฐานข้าวหอมมะลิบรรจุถุงจำหน่ายภายในประเทศ ลงวันที่ ๑๕ มกราคมพ.ศ. ๒๕๔๕ ประกาศกรมการค้าภายใน เรื่องการรับรองมาตรฐานข้าวหอมมะลิบรรจุถุงจำหน่ายภายในประเทศ (ฉบับที่ ๒ พ.ศ. ๒๕๔๕) ลงวันที่๖ กุมภาพันธ์ พ.ศ. ๒๕๔๕ และประกาศกรมการค้าภายใน เรื่อง การรับรองมาตรฐานข้าวหอมมะลิบรรจุถุงจำหน่ายภายในประเทศ(ฉบับที่ ๓ พ.ศ. ๒๕๔๕) ลงวันที่ ๑๕ มีนาคม พ.ศ. ๒๕๔๕ ไปแล้ว นั้นโดยที่เป็นการสมควรส่งเสริมและพัฒนาการค้าข้าวหอมมะลิบรรจุถุงจำหน่ายภายในประเทศให้มีคุณภาพได้มาตรฐานเป็นที่ยอมรับและผู้บริโภคมีโอกาสในการเลือกซื้อข้าวหอมมะลิที่มีมาตรฐานสากลเป็นที่ยอมรับมากขึ้นอธิบดีกรมการค้าภายใน จึงออกประกาศกำหนดหลักเกณฑ์และวิธีการรับรองมาตรฐานข้าวหอมมะลิบรรจุถุงจำหน่ายภายในประเทศดังต่อไปนี้ข้อ ๑[๑] ประกาศฉบับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๒ ให้ยกเลิก(๑) ประกาศกรมการค้าภายใน เรื่อง การรับรองมาตรฐานข้าวหอมมะลิบรรจุถุงจำหน่ายภายในประเทศลงวันที่ ๑๕ มกราคม พ.ศ. ๒๕๔๕(๒) ประกาศกรมการค้าภายใน เรื่อง การรับรองมาตรฐานข้าวหอมมะลิบรรจุถุงจำหน่ายภายในประเทศ(ฉบับที่ ๒ พ.ศ. ๒๕๔๕) ลงวันที่ ๖ กุมภาพันธ์ พ.ศ. ๒๕๔๕(๓) ประกาศกรมการค้าภายใน เรื่อง การรับรองมาตรฐานข้าวหอมมะลิบรรจุถุงจำหน่ายภายในประเทศ(ฉบับที่ ๓ พ.ศ. ๒๕๔๕) ลงวันที่ ๑๕ มีนาคม พ.ศ. ๒๕๔๕ข้อ ๓ ในประกาศนี้(๑) เครื่องหมายรับรองหมายถึง เครื่องหมายรับรองมาตรฐานข้าวหอมมะลิบรรจุถุงจำหน่ายภายในประเทศ(๒) ข้าวหอมมะลิ (HOM MALI RICE) หมายถึง ข้าวกล้องและข้าวขาวที่แปรรูปมาจากข้าวเปลือกเจ้าพันธุ์ข้าวหอมที่ไวต่อช่วงแสงและกรมวิชาการเกษตร กระทรวงเกษตรและสหกรณ์ ประกาศรับรองว่าเป็นพันธุ์ขาวดอกมะลิ ๑๐๕และพันธุ์ กข. ๑๕ ซึ่งมีกลิ่นหอมตามธรรมชาติขึ้นอยู่กับว่าเป็นข้าวใหม่หรือข้าวเก่าเมื่อหุงเป็นข้าวสวยแล้ว เมล็ดข้าวสวยจะอ่อนนุ่ม มีปริมาณอมิโลส (AMYLOSE) ร้อยละ ๑๓ - ๑๘ ที่ระดับความชื้นร้อยละ ๑๔.๐ และมีอุณหภูมิแป้งสุกต่ำ ซึ่งมีค่าการสลายเมล็ดในด่าง(ALKALISPREADING VALUE) ระดับ ๖ - ๗ (ด่างที่กล่าวถึงคือ สารละลาย KOH=POTASSIUM HYDROXIDEความเข้มข้น ๑.๗%)(๓) ให้นำคำนิยามมาตรฐานสินค้าข้าวหอมมะลิไทยท้ายประกาศกระทรวงพาณิชย์ เรื่องกำหนดให้ข้าวหอมมะลิไทยเป็นสินค้ามาตรฐานและมาตรฐานสินค้าข้าวหอมมะลิไทย ลงวันที่๒๙ กันยายน พ.ศ. ๒๕๔๙ ในข้อ ๑ และที่จะมีการแก้ไขเพิ่มเติมหรือประกาศกำหนดในภายหน้ามาใช้บังคับกับมาตรฐานข้าวหอมมะลิบรรจุถุงจำหน่ายภายในประเทศแนบท้ายประกาศนี้โดยอนุโลมยกเว้นคำนิยามในข้อ๑ (๑)ข้อ ๔ มาตรฐานข้าวหอมมะลิที่จะอนุญาตให้ใช้เครื่องหมายรับรองมาตรฐานข้าวหอมมะลิบรรจุถุงจำหน่ายภายในประเทศแบ่งออกเป็น ๘ ชนิด ดังต่อไปนี้(๑) ข้าวขาวหอมมะลิ ๑๐๐%(๒) ข้าวขาวหอมมะลิ ๕%(๓) ข้าวขาวหอมมะลิ ๑๐%(๔) ข้าวขาวหักหอมมะลิเอวันเลิศพิเศษ(๕) ข้าวขาวหักหอมมะลิเอวันเลิศ(๖) ข้าวกล้องหอมมะลิ ๑๐๐%(๗) ข้าวกล้องหอมมะลิ ๕%(๘) ข้าวกล้องหอมมะลิ ๑๐%ข้าวหอมมะลิตามวรรคหนึ่งให้เป็นไปตามมาตรฐานข้าวหอมมะลิบรรจุถุงจำหน่ายภายในประเทศแนบท้ายประกาศนี้ข้อ ๕ เครื่องหมายรับรอง มี ๒ ประเภท ประกอบด้วย เครื่องหมายรับรองมาตรฐานทั่วไปและเครื่องหมายรับรองมาตรฐานดีพิเศษ ดังต่อไปนี้(๑) เครื่องหมายรับรองมาตรฐานทั่วไป เป็นรูปพนมมือในกรอบสี่เหลี่ยมจตุรัส มีตัวหนังสือแสดงชนิดข้าวหอมมะลิอยู่ด้านบนและตัวหนังสือคำว่า รับรองมาตรฐาน โดยกรมการค้าภายใน กระทรวงพาณิชย์ อยู่ด้านล่าง โดยรูปพนมมือ ตัวหนังสือและกรอบสี่เหลี่ยมจตุรัสใช้สีทอง พื้นที่ว่างในกรอบใช้สีขาว(๒) เครื่องหมายรับรองมาตรฐานดีพิเศษ เป็นรูปพนมมือในกรอบสี่เหลี่ยมจตุรัสมีตัวหนังสือแสดงชนิดข้าวหอมมะลิอยู่ด้านบนและตัวหนังสือคำว่า รับรองมาตรฐานดีพิเศษ (") โดยกรมการค้าภายใน กระทรวงพาณิชย์อยู่ด้านล่าง โดยรูปพนมมือ ตัวหนังสือ ดาว และกรอบสี่เหลี่ยมจตุรัสใช้สีทอง พื้นที่ว่างในกรอบใช้สีขาวเครื่องหมายรับรองตามวรรคหนึ่งให้เป็นไปตามลักษณะรูปแบบ ขนาด และสี แนบท้ายประกาศนี้หมวด ๑การขออนุญาตใช้เครื่องหมายรับรอง ข้อ ๖ ผู้ประสงค์ขออนุญาตใช้เครื่องหมายรับรอง ต้องมีคุณสมบัติดังต่อไปนี้(๑) ผู้ขออนุญาตใช้เครื่องหมายรับรองมาตรฐานทั่วไป(ก) เป็นบุคคลธรรมดาหรือนิติบุคคล(ข) เป็นผู้ผลิตหรือผู้จำ หน่ายข้าวหอมมะลิบรรจุถุงที่ได้รับอนุญาตให้เป็นผู้ประกอบการค้าข้าวตามพระราชบัญญัติการค้าข้าวพุทธศักราช ๒๔๘๙(ค) เป็นเจ้าของหรือผู้มีสิทธิใช้ชื่อทางการค้า ตราหรือเครื่องหมายการค้าข้าวหอมมะลิบรรจุถุง(ง) เป็นสมาชิกสมาคมการค้าตามพระราชบัญญัติสมาคมการค้า พ.ศ. ๒๕๐๙ ซึ่งมีวัตถุที่ประสงค์ในการประกอบวิสาหกิจข้าวสารบรรจุถุงยกเว้นรัฐวิสาหกิจ บริษัทจำกัดที่ทางราชการหรือรัฐวิสาหกิจเป็นผู้ถือหุ้น สหกรณ์หรือกลุ่มเกษตรกร(๒) ผู้ขออนุญาตใช้เครื่องหมายรับรองมาตรฐานดีพิเศษ(ก) มีคุณสมบัติตาม (๑) (ก) (ข) (ค) และ (ง) หรือเป็นผู้ได้รับอนุญาตให้ใช้เครื่องหมายรับรองตามประกาศฉบับเดิมหรือเป็นผู้ได้รับอนุญาตให้ใช้เครื่องหมายรับรองมาตรฐานทั่วไปตามประกาศฉบับนี้(ข) เป็นผู้ผลิตข้าวหอมมะลิบรรจุถุงจำหน่ายภายในประเทศที่ได้รับการรับรองมาตรฐานระบบการจัดการสุขลักษณะโรงงานอุตสาหกรรมอาหารที่ดี(GMP) หรือมาตรฐานระบบการวิเคราะห์อันตรายและจุดวิกฤตที่ต้องควบคุมสำหรับอุตสาหกรรมอาหาร(HACCP) หรือมาตรฐานระบบการบริหารงานคุณภาพ (ISO) มาตรฐานใดมาตรฐานหนึ่ง หรือ(ค) เป็นผู้จำหน่ายข้าวหอมมะลิบรรจุถุงจำหน่ายภายในประเทศซึ่งผลิตข้าวหอมมะลิโดยผู้ผลิตที่ได้รับการรับรองมาตรฐานระบบตาม(ข)ข้อ ๗ ผู้ประสงค์จะขออนุญาตใช้เครื่องหมายรับรองให้ยื่นคำขออนุญาตตามแบบที่อธิบดีกรมการค้าภายในกำหนดพร้อมเอกสารประกอบคำขอและตัวอย่างข้าวหอมมะลิ ดังต่อไปนี้(๑) ผู้ขออนุญาตใช้เครื่องหมายรับรองมาตรฐานทั่วไป(ก) สำเนาบัตรประจำตัวประชาชน สำเนาทะเบียนพาณิชย์ กรณีเป็นบุคคลธรรมดาและหนังสือรับรองของสำนักงานทะเบียนหุ้นส่วนบริษัทซึ่งรับรองไว้ก่อนยื่นคำขออนุญาตไม่เกินหนึ่งเดือน กรณีเป็นนิติบุคคล(ข) สำเนาหนังสืออนุญาตให้ประกอบการค้าข้าว ตามพระราชบัญญัติการค้าข้าวพุทธศักราช๒๔๘๙(ค) สำเนาเอกสารแสดงสิทธิในชื่อทางการค้า ตราหรือสำเนาหนังสือสำคัญแสดงการจดทะเบียนเครื่องหมายการค้า(ง) หนังสือรับรองการเป็นสมาชิกของสมาคมการค้าตามข้อ ๖ (๑) (ง)(จ) หนังสือมอบอำนาจ กรณีมอบอำนาจให้ผู้อื่นมายื่นคำขออนุญาต(ฉ) ตัวอย่างข้าวหอมมะลิตามชนิดที่จะขออนุญาต ชนิดละห้ากิโลกรัม(๒) ผู้ขออนุญาตใช้เครื่องหมายรับรองมาตรฐานดีพิเศษ(ก) เอกสารตามข้อ (๑) (ก) (ข) (ค) (ง) และ (จ) กรณีไม่เป็นผู้ได้รับหนังสืออนุญาตให้ใช้เครื่องหมายรับรองตามประกาศฉบับเดิมหรือเครื่องหมายรับรองมาตรฐานทั่วไปตามประกาศฉบับนี้มาก่อน(ข) หนังสืออนุญาตให้ใช้เครื่องหมายรับรอง กรณีเป็นผู้ได้รับหนังสืออนุญาตตามประกาศฉบับเดิม(ค) หนังสืออนุญาตให้ใช้เครื่องหมายรับรองมาตรฐานทั่วไป กรณีเป็นผู้ได้รับหนังสืออนุญาตให้ใช้เครื่องหมายรับรองมาตรฐานทั่วไปตามประกาศฉบับนี้มาก่อนแล้ว(ง) สำเนาหนังสือการได้รับการรับรองมาตรฐานระบบการจัดการสุขลักษณะ โรงงานอุตสาหกรรมอาหารที่ดี(GMP) หรือมาตรฐานระบบการวิเคราะห์อันตรายและจุดวิกฤตที่ต้องควบคุมสำหรับอุตสาหกรรมอาหาร(HACCP) หรือมาตรฐานระบบการบริหารงานคุณภาพ (ISO) กรณีเป็นผู้ผลิต และสำเนาหนังสือดังกล่าวของผู้ผลิตข้าวหอมมะลิ กรณีเป็นผู้จำหน่ายข้าวหอมมะลิบรรจุถุงของผู้ผลิต(จ) ตัวอย่างข้าวหอมมะลิตามชนิดที่จะขออนุญาต ชนิดละห้ากิโลกรัมในกรณีมีเหตุอันสมควรให้เจ้าหน้าที่ตามข้อ๘ เรียกเอกสารหลักฐานอื่น นอกจากที่กล่าวข้างต้นได้ตามความจำเป็นข้อ ๘ การยื่นคำขออนุญาตใช้เครื่องหมายรับรอง ให้ยื่นคำขอต่อเจ้าหน้าที่ณ สถานที่ราชการ ดังต่อไปนี้(๑) ผู้มีภูมิลำเนาหรือสำนักงานแห่งใหญ่อยู่ในกรุงเทพมหานคร ให้ยื่นคำขออนุญาตได้ที่สำนักส่งเสริมการค้าสินค้าเกษตรกรมการค้าภายใน(๒) ผู้มีภูมิลำเนาหรือสำนักงานแห่งใหญ่อยู่ในเขตท้องที่จังหวัดอื่น ให้ยื่นคำขออนุญาตได้ที่สำนักงานการค้าภายในจังหวัดแห่งท้องที่นั้นหรือ ณ สำนักส่งเสริมการค้าสินค้าเกษตร กรมการค้าภายในแห่งใดแห่งหนึ่งก็ได้หมวด ๒การอนุญาตให้ใช้เครื่องหมายรับรอง ข้อ ๙ เมื่อเจ้าหน้าที่ตามข้อ ๘ ได้รับคำ ขออนุญาตใช้เครื่องหมายรับรองแล้วให้ตรวจสอบเอกสารหลักฐานว่าถูกต้องครบถ้วนหรือไม่ในกรณีที่เอกสารหลักฐานไม่ครบถ้วนให้เจ้าหน้าที่แจ้งให้ผู้ยื่นคำขออนุญาตแก้ไขและยื่นใหม่ให้ถูกต้องครบถ้วนภายในเจ็ดวันทำการนับแต่วันที่ได้รับแจ้งหากผู้ยื่นคำขออนุญาตไม่ดำเนินการภายในเวลาที่กำหนดให้จำหน่ายคำขออนุญาตดังกล่าว ในกรณีที่เอกสารหลักฐานถูกต้องครบถ้วนให้นำเสนอผู้อำนวยการสำนักส่งเสริมการค้าสินค้าเกษตร กรมการค้าภายใน ดำเนินการต่อไปข้อ ๑๐ เมื่อผู้อำนวยการสำนักส่งเสริมการค้าสินค้าเกษตรกรมการค้าภายใน ได้รับคำขออนุญาตจากเจ้าหน้าที่ตามข้อ ๙ แล้ว ให้ส่งตัวอย่างข้าวหอมมะลิบรรจุถุงไปตรวจสอบคุณภาพและมาตรฐานและเมื่อได้รับผลการตรวจสอบแล้วให้นำเสนอผลการตรวจสอบ พร้อมความเห็นต่ออธิบดีกรมการค้าภายในเพื่อพิจารณาออกหนังสืออนุญาตข้อ ๑๑ เมื่ออธิบดีกรมการค้าภายในได้รับคำ ขออนุญาตใช้เครื่องหมายรับรองจากผู้อำนวยการสำนักส่งเสริมการค้าสินค้าเกษตรกรมการค้าภายใน พร้อมความเห็นตามข้อ ๙ แล้วเห็นว่าผู้ขออนุญาตมีคุณสมบัติถูกต้องครบถ้วนและผลการตรวจสอบคุณภาพข้าวหอมมะลิเป็นไปตามมาตรฐานที่กำหนด อธิบดีกรมการค้าภายในจะอนุญาตให้ใช้เครื่องหมายรับรองและจะออกหนังสืออนุญาตให้การพิจารณาคำขออนุญาตให้ใช้เครื่องหมายรับรองให้ดำเนินการแล้วเสร็จและแจ้งให้ผู้ยื่นคำขออนุญาตทราบผลการอนุญาตหรือไม่อนุญาตภายในเก้าสิบวันนับแต่วันที่ได้รับคำขออนุญาตถูกต้องครบถ้วนระยะเวลาตามวรรคสองอาจขยายออกไปได้เมื่อมีเหตุผลอันสมควรข้อ ๑๒ หนังสืออนุญาตให้ใช้เครื่องหมายรับรองแต่ละประเภทให้เป็นไปตามแบบที่อธิบดีกรมการค้าภายในกำหนด และให้มีอายุสองปีนับแต่วันออกหนังสืออนุญาตหรือต่ออายุหนังสืออนุญาตแล้วแต่กรณีข้อ ๑๓ การขอต่ออายุหนังสืออนุญาตให้ใช้เครื่องหมายรับรองให้ยื่นคำขอต่ออายุหนังสืออนุญาตต่อเจ้าหน้าที่ ณ สถานที่ราชการตามข้อ ๘ ตามแบบที่อธิบดีกรมการค้าภายในกำหนดก่อนหนังสืออนุญาตสิ้นอายุพร้อมหนังสืออนุญาตฉบับเดิมและเอกสารหลักฐานตามข้อ ๗ และเมื่อได้ยื่นคำขอต่ออายุหนังสืออนุญาตแล้วให้ถือว่าหนังสืออนุญาตให้ใช้เครื่องหมายรับรองฉบับเดิมยังคงใช้ได้ต่อไปจนกว่าอธิบดีกรมการค้าภายในจะมีคำสั่งไม่อนุญาตให้ต่ออายุหนังสืออนุญาตนั้นหรือมีคำสั่งเป็นอย่างอื่นการพิจารณาคำขอต่ออายุหนังสืออนุญาตให้นำความในข้อ๙ ข้อ ๑๐ และข้อ ๑๑ มาบังคับใช้โดยอนุโลม ทั้งนี้ กรมการค้าภายในจะใช้ผลของการตรวจสอบคุณภาพและมาตรฐานข้าวหอมมะลิบรรจุถุงตามข้อ๑๘ ประกอบการพิจารณาด้วยข้อ ๑๔ กรณีหนังสืออนุญาตให้ใช้เครื่องหมายรับรอง ชำรุดถูกทำลาย สูญหาย ให้ยื่นคำขอใบแทนหนังสืออนุญาตตามแบบที่อธิบดีกรมการค้าภายในกำหนดโดยยื่นคำขอต่อเจ้าหน้าที่ ณ สถานที่ราชการตามข้อ ๘ พร้อมหนังสืออนุญาตให้ใช้เครื่องหมายรับรองฉบับเดิมหรือหลักฐานการแจ้งความของสูญหายต่อพนักงานสอบสวน แล้วแต่กรณี ภายในสิบห้าวันนับแต่วันที่ทราบถึงการชำรุดถูกทำลาย สูญหาย และให้นำความในข้อ ๙ มาบังคับใช้โดยอนุโลมการพิจารณาออกใบแทนหนังสืออนุญาตให้ใช้เครื่องหมายรับรองเมื่อผู้อำนวยการสำนักส่งเสริมการค้าสินค้าเกษตร กรมการค้าภายใน ได้รับคำขอใบแทนหนังสืออนุญาตจากเจ้าหน้าที่ตามข้อ๘ แล้วให้เสนอความเห็นต่ออธิบดีกรมการค้าภายใน เพื่อพิจารณาออกใบแทนหนังสืออนุญาตโดยให้ดำเนินการแล้วเสร็จและแจ้งให้ผู้ยื่นคำขอรับใบแทนหนังสืออนุญาตทราบภายในเจ็ดวันทำการนับแต่วันที่ผู้อำนวยการสำนักส่งเสริมการค้าสินค้าเกษตรกรมการค้าภายใน ได้รับคำขอใบแทนหนังสืออนุญาตจากเจ้าหน้าที่ตามข้อ ๘ข้อ ๑๕ กรณีผู้ได้รับอนุญาตให้ใช้เครื่องหมายรับรองประสงค์จะยกเลิกการใช้เครื่องหมายรับรองต้องแจ้งให้กรมการค้าภายในทราบล่วงหน้าไม่น้อยกว่าสิบห้าวัน ตามแบบที่อธิบดี กรมการค้าภายในกำหนดพร้อมแสดงเหตุผลในการยกเลิก โดยยื่นต่อเจ้าหน้าที่ ณ สถานที่ราชการตามข้อ ๘พร้อมทั้งดำเนินการนำข้าวหอมมะลิบรรจุถุงที่มีเครื่องหมายรับรองแสดงไว้ที่ถุงบรรจุออกจากท้องตลาดภายในสิบห้าวันนับตั้งแต่วันแจ้งการยกเลิกเมื่อเจ้าหน้าที่ตามข้อ๘ ได้รับแจ้งการยกเลิกการใช้เครื่องหมายรับรองตามวรรคหนึ่งแล้วให้นำเสนอผู้อำนวยการสำนักส่งเสริมการค้าสินค้าเกษตรกรมการค้าภายใน เพื่อเสนออธิบดีกรมการค้าภายในต่อไปหมวด ๓สิทธิประโยชน์และหน้าที่ของผู้ได้รับอนุญาตให้ใช้เครื่องหมายรับรอง ข้อ ๑๖ ผู้ได้รับอนุญาตให้ใช้เครื่องหมายรับรอง จะได้รับสิทธิประโยชน์ดังต่อไปนี้(๑) ได้รับอนุญาตให้ใช้เครื่องหมายรับรองมาตรฐานข้าวหอมมะลิบรรจุถุงจำหน่ายภายในประเทศแสดงไว้ที่ถุงบรรจุข้าวหอมมะลิ(๒) ได้รับการสนับสนุนในด้านการประชาสัมพันธ์ เพื่อเป็นการจูงใจให้ผู้บริโภคมาบริโภคข้าวหอมมะลิที่มีตราเครื่องหมายรับรองมาตรฐานข้าวหอมมะลิบรรจุถุงจำหน่ายภายในประเทศ(๓) จะได้รับการตรวจสอบคุณภาพและมาตรฐานข้าวหอมมะลิบรรจุถุงเป็นประจำ ทุกเดือน(๔) กรณีได้รับอนุญาตให้ใช้เครื่องหมายรับรองมาตรฐานดีพิเศษ จะได้รับการขยายระยะเวลาการตรวจสอบคุณภาพและมาตรฐานเป็นประจำทุกหกเดือนข้อ ๑๗ ผู้ได้รับอนุญาตให้ใช้เครื่องหมายรับรอง ต้องปฏิบัติตามหลักเกณฑ์และวิธีการดังต่อไปนี้(๑) แสดงเครื่องหมายรับรองและข้อความไว้ที่ด้านล่างขวามือของถุงบรรจุข้าวหอมมะลิอย่างชัดเจนว่าเป็นข้าวหอมมะลิชนิดหนึ่งชนิดใดตามข้อ ๔ ซึ่งได้รับอนุญาตให้ใช้เครื่องหมายรับรองมาตรฐานทั่วไปหรือเครื่องหมายรับรองมาตรฐานดีพิเศษ จากกรมการค้าภายใน(๒) ไม่ใช้เครื่องหมายรับรอง กับข้าวหอมมะลิบรรจุถุงที่มีคุณภาพและมาตรฐานต่ำกว่าข้าวหอมมะลิชนิดหนึ่งชนิดใดตามข้อ๔ ซึ่งได้รับอนุญาต(๓) รักษาคุณภาพและมาตรฐานข้าวหอมมะลิบรรจุถุงไม่ให้ต่ำกว่าคุณภาพและมาตรฐานข้าวหอมมะลิชนิดหนึ่งชนิดใดตามข้อ๔ ที่ได้รับอนุญาตตลอดระยะเวลาที่ได้รับอนุญาต(๔) ผลิตข้าวหอมมะลิบรรจุถุงออกจำหน่ายในท้องตลาดตามชนิดและมาตรฐานข้าวหอมมะลิตามข้อ๔ ซึ่งได้รับอนุญาตให้ใช้เครื่องหมายรับรองภายในหกเดือนนับแต่วันที่ได้รับหนังสืออนุญาตข้อ ๑๘ ผู้ได้รับอนุญาตให้ใช้เครื่องหมายรับรอง จะต้องยินยอมหรือให้ความร่วมมือเจ้าหน้าที่กรมการค้าภายในในการตรวจตัวอย่างข้าวหอมมะลิบรรจุถุงที่ได้รับอนุญาตให้ใช้เครื่องหมายรับรองมาตรฐานข้าวหอมมะลิบรรจุถุงจำหน่ายภายในประเทศที่วางจำหน่ายในท้องตลาดเพื่อส่งไปตรวจสอบทางเคมีและกายภาพว่าข้าวหอมมะลินั้นได้คุณภาพและมาตรฐานตามที่ได้รับอนุญาตหรือไม่ผลการตรวจสอบคุณภาพและมาตรฐานข้าวหอมมะลิตามวรรคหนึ่งจะแจ้งให้ผู้ได้รับอนุญาตทราบภายในเจ็ดวันทำการนับแต่วันทราบผลการตรวจสอบหมวด ๔การเตือน การพักใช้และเพิกถอนหนังสืออนุญาตให้ใช้เครื่องหมายรับรอง ข้อ ๑๙ อธิบดีกรมการค้าภายในอาจมีหนังสือเตือน พักใช้หรือเพิกถอนหนังสืออนุญาตให้ใช้เครื่องหมายรับรองในกรณีดังต่อไปนี้(๑) มีหนังสือเตือน หากผลการตรวจสอบทางกายภาพ หรือทางเคมี หรือทั้งทางกายภาพและทางเคมีไม่ได้คุณภาพและมาตรฐานหนึ่งครั้ง(๒) พักใช้หนังสืออนุญาตเป็นเวลาสามเดือน หากผลการตรวจสอบทางกายภาพ หรือทางเคมีหรือทั้งทางกายภาพและทางเคมีไม่ได้คุณภาพและมาตรฐานสองครั้งภายในระยะเวลาหนึ่งปีกรณีถูกคำสั่งพักใช้หนังสืออนุญาตให้ผู้ถูกคำสั่งพักใช้หนังสืออนุญาตนั้นดำเนินการระงับหรือหยุดการใช้เครื่องหมายรับรองทันทีนับแต่วันทราบคำสั่งและยินยอมดำเนินการนำข้าวหอมมะลิบรรจุถุงที่ไม่ได้คุณภาพและมาตรฐานซึ่งมีเครื่องหมายรับรองแสดงไว้ที่ถุงบรรจุออกจากท้องตลาดภายในสิบห้าวันนับแต่วันทราบคำสั่ง(๓) เพิกถอนหนังสืออนุญาต หากเป็นกรณีดังต่อไปนี้(ก) ขาดคุณสมบัติตามที่กำหนดไว้ในข้อ ๖(ข) ผลการตรวจสอบคุณภาพข้าวหอมมะลิบรรจุถุงจากการตรวจตัวอย่างของเจ้าหน้าที่ตามข้อ๑๘ ไม่ได้คุณภาพและมาตรฐานตามที่ได้รับอนุญาต โดยมีผลการตรวจสอบทางกายภาพ หรือทางเคมีหรือทั้งทางกายภาพและทางเคมี ไม่ได้คุณภาพและมาตรฐานสามครั้ง ภายในระยะเวลาสองปี(ค) ปฏิบัติผิดหลักเกณฑ์และวิธีการตามที่กำหนดไว้ในข้อ ๑๗(ง) ไม่ดำเนินการ ระงับ หรือหยุดการใช้เครื่องหมายรับรอง หรือไม่นำสินค้าที่ไม่ได้คุณภาพและมาตรฐานที่มีเครื่องหมายรับรองแสดงไว้ที่ถุงบรรจุออกจากท้องตลาดภายในระยะเวลาที่กำหนดในกรณีถูกสั่งพักใช้หนังสืออนุญาตตาม (๒)ข้อ ๒๐ ผู้ได้รับอนุญาตให้ใช้เครื่องหมายรับรองที่ถูกสั่งเพิกถอนหนังสืออนุญาตตามข้อ๑๙ จะยื่นคำขออนุญาตใช้เครื่องหมายรับรองประเภทนั้นได้เมื่อพ้นกำหนดระยะเวลาสองปี นับแต่วันที่ถูกสั่งเพิกถอนหนังสืออนุญาตข้อ ๒๑ ผู้ยกเลิกการใช้เครื่องหมายรับรองตามข้อ ๑๕ผู้ถูกสั่งให้พักใช้หรือเพิกถอนหนังสืออนุญาตตามข้อ ๑๙ หรือบุคคลใด ใช้เครื่องหมายรับรองแสดงไว้กับข้าวหอมมะลิบรรจุถุงหรือแสดงโดยประการอื่นอันอาจทำให้บุคคลภายนอกเข้าใจว่าข้าวหอมมะลิบรรจุถุงนั้นตนยังคงได้รับอนุญาต หรือได้รับอนุญาตให้ใช้เครื่องหมายรับรองจะมีความผิดตามกฎหมายว่าด้วยเครื่องหมายราชการข้อ ๒๒ ในการพิจารณาพักใช้หรือเพิกถอนหนังสืออนุญาตให้ใช้เครื่องหมายรับรองตามข้อ๑๙ อธิบดีกรมการค้าภายใน ต้องเปิดโอกาสให้ผู้ได้รับหนังสืออนุญาต และเจ้าหน้าที่ซึ่งเกี่ยวข้องชี้แจงและแสดงหลักฐานประกอบคำชี้แจงของตนตามสมควรข้อ ๒๓ คำสั่งพักใช้หรือเพิกถอนหนังสืออนุญาตให้ใช้เครื่องหมายรับรองให้ทำเป็นหนังสือโดยอย่างน้อยต้องระบุวัน เดือนและปีที่ทำคำสั่ง ชื่อและตำแหน่งของผู้ทำคำสั่งลายมือชื่อของผู้ทำคำสั่ง พร้อมทั้งต้องให้เหตุผลไว้ด้วย โดยเหตุผลนั้นอย่างน้อยต้องประกอบด้วยข้อเท็จจริงอันเป็นสาระสำคัญข้อกฎหมายที่อ้างอิง ข้อพิจารณาและข้อสนับสนุนการใช้ดุลยพินิจในการออกคำสั่งแล้วแจ้งให้ผู้ได้รับหนังสืออนุญาตให้ใช้เครื่องหมายรับรองมาตรฐานข้าวหอมมะลิบรรจุถุงจำหน่ายในประเทศที่ถูกพักใช้หรือเพิกถอนหนังสืออนุญาตทราบโดยทางไปรษณีย์ตอบรับและ ให้ถือว่าผู้ได้รับหนังสืออนุญาตได้รับทราบเมื่อครบกำหนดเจ็ดวันนับแต่วันส่งหมวด ๕การอุทธรณ์ ข้อ ๒๔ ให้มีคณะกรรมการวินิจฉัยอุทธรณ์คณะหนึ่ง ประกอบด้วยผู้ทรงคุณวุฒิที่มีความรู้ความเชี่ยวชาญและประสบการณ์ด้านมาตรฐานข้าวซึ่งอธิบดีกรมการค้าภายในแต่งตั้งจำนวนสามคนผู้แทนสมาคมผู้ประกอบการข้าวถุงไทยจำนวนหนึ่งคน ผู้อำนวยการสำนักส่งเสริมการค้าสินค้าเกษตรกรมการค้าภายใน เป็นกรรมการ และผู้แทนกองนิติการ กรมการค้าภายในเป็นกรรมการและเลขานุการข้อ ๒๕ ผู้ขออนุญาต ผู้ขอต่ออายุหนังสืออนุญาต ผู้ได้รับคำสั่งพักใช้หรือเพิกถอนหนังสืออนุญาตสามารถอุทธรณ์คำสั่งต่อคณะกรรมการวินิจฉัยอุทธรณ์ตามข้อ ๒๔ ได้ภายในสามสิบวันนับตั้งแต่วันทราบคำสั่งการอุทธรณ์ให้ทำเป็นหนังสือระบุข้อโต้แย้งข้อเท็จจริง หรือข้อกฎหมายที่อ้างอิง ให้ชัดเจนข้อ ๒๖ ให้คณะกรรมการวินิจฉัยอุทธรณ์ พิจารณาอุทธรณ์ให้แล้วเสร็จภายในสามสิบวันนับแต่วันที่ได้รับอุทธรณ์แล้วแจ้งคำวินิจฉัยไปยังผู้อุทธรณ์ คำวินิจฉัยของคณะกรรมการพิจารณาอุทธรณ์ให้เป็นที่สุดการแจ้งคำวินิจฉัยของคณะกรรมการพิจารณาอุทธรณ์ให้นำความในข้อ๒๓ มาใช้บังคับโดยอนุโลมข้อ ๒๗ กรณีมีเหตุจำเป็นไม่อาจพิจารณาอุทธรณ์ให้แล้วเสร็จภายในระยะเวลาตามข้อ๒๖ ได้ให้คณะกรรมการพิจารณาอุทธรณ์มีหนังสือแจ้งให้ผู้อุทธรณ์ทราบก่อนครบกำหนดดังกล่าวในการนี้ให้ขยายเวลาออกไปอีกไม่เกินสิบห้าวัน แต่ให้บันทึกแสดงเหตุผลและความจำเป็นที่ต้องขยายเวลาไว้ในการพิจารณาวินิจฉัยด้วยหมวด ๖บทเฉพาะกาล ข้อ ๒๘ กรณีผู้ได้รับอนุญาตให้ใช้เครื่องหมายรับรองตามประกาศกรมการค้าภายในฉบับเดิมอยู่แล้วในวันที่ประกาศฉบับนี้ใช้บังคับ ให้ถือว่าได้รับอนุญาตให้ใช้เครื่องหมายรับรองเครื่องหมายรับรองมาตรฐานทั่วไปตามประกาศฉบับนี้และให้ใช้ต่อไปได้จนกว่าหนังสืออนุญาตให้ใช้เครื่องหมายรับรองสิ้นอายุ และต้องปฏิบัติตามหลักเกณฑ์และวิธีการที่กำหนดไว้ในข้อ๑๗ นับแต่วันที่ประกาศฉบับนี้ใช้บังคับด้วยข้อ ๒๙ บรรดาการใดที่ได้ดำเนินการหรืออยู่ระหว่างการพิจารณาตามประกาศกรมการค้าภายในฉบับเดิมอยู่ในวันที่ประกาศฉบับนี้ใช้บังคับ ให้ดำเนินการต่อไปได้ภายใต้หลักเกณฑ์และวิธีการที่กำหนดไว้ตามประกาศฉบับนี้ประกาศ ณ วันที่ ๒๔กันยายน พ.ศ. ๒๕๕๐ศิริพล ยอดเมืองเจริญอธิบดีกรมการค้าภายใน[เอกสารแนบท้าย]๑.มาตรฐานข้าวหอมมะลิบรรจุถุงจำหน่ายภายในประเทศ แนบท้ายประกาศกรมการค้าภายใน เรื่องการกำหนดหลักเกณฑ์และวิธีการรับรองมาตรฐานข้าวหอมมะลิบรรจุถุงจำหน่ายภายในประเทศลงวันที่ 24 กันยายน พ.ศ. 2550๒.รูปแบบ ขนาด และสี ของเครื่องหมายรับรองมาตรฐานดี แนบท้ายประกาศกรมการค้าภายในเรื่อง การกำหนดหลักเกณฑ์และวิธีการรับรองมาตรฐานข้าวหอมมะลิบรรจุถุงจำหน่ายภายในประเทศลงวันที่ 24 กันยายน 2550(ดูข้อมูลจากภาพกฎหมาย)วัชศักดิ์/ผู้จัดทำ๑๖ ตุลาคม ๒๕๕๐จุฑามาศ/ปรับปรุง๒๒ กรกฎาคม ๒๕๕๘[๑] ราชกิจจานุเบกษา เล่ม ๑๒๔/ตอนพิเศษ ๑๕๐ ง/หน้า ๙/๘ ตุลาคม ๒๕๕๐